b'\n_START_ARTICLE_\nPetrologija\n_START_PARAGRAPH_\nPetrologija (iz gr\xc5\xa1kega: \xcf\x80\xce\xad\xcf\x84\xcf\x81\xce\xb1 [petra] \xe2\x80\x93 skala in \xce\xbb\xcf\x8c\xce\xb3\xce\xbf\xcf\x82 [logos] - znanje) je veja geologije, ki preu\xc4\x8duje kamnine in pogoje, v katerih so kamnine nastale. Deli se na petrologijo magmatskih, metamorfnih in sedimentnih kamnin._NEWLINE_Litologija je bila neko\xc4\x8d pribli\xc5\xbeen sinonim za petrografijo, danes pa je petrolo\xc5\xa1ka disciplina, ki se ukvarja z opisovanjem makroskopskih vzorcev in izdankov kamnin, medtem ko se petrografija ukvarja z mikroskopskimi podrobnostmi._NEWLINE_Petrolofija uporablja za opisovanje sestave in zgradbe kamnin klasi\xc4\x8dno mineralogijo, petrografijo, opti\xc4\x8dno mineralogijo in kemijsko analizo. Sodobni petrologi uporabljajo za preu\xc4\x8devanje trendov in ciklov tudi na\xc4\x8dela geokemije in geofizike ter termodinamske in eksperimentalne podatke.'